Á Fróðskaparsetrinum er eitt vísindastarv í støddfrøði/hagfrøði leyst at søkja Skriva út Vel størv... Øll Størv (87) Byggivirksemi (0) Fiskavøruídnaður (0) Fiskiskapur (0) Flutningur (0) Flutningur sjóvegis (0) Fyrisiting og tænastur (20) Gistihús og matstovur (3) Handil og umvæling (3) Heilsu- og almannaverk (44) Kunningartøkni (2) Lærupláss (1) Skipasmiður og smiður (1) Undirvísing (4) Vinnuligar tænastur (9) Fróðskaparsetur Føroya Lagt út: 10.11. 21 Umsóknarfreist: 06.12. 21 Á Fróðskaparsetrinum er eitt vísindastarv í støddfrøði/hagfrøði leyst at søkja Søkt verður eftir støddfrøðingi/hagfrøðingi til Náttúruvísindadeildina á Fróðskaparsetrinum. Á Náttúruvísindadeildini eru bachelorútbúgvingar í lívfrøði og verkfrøði og hjánám í støddfrøði. Deildin stuðlar eisini undirvísing í náttúruvísindum og tøkni á øðrum deildum á Fróðskaparsetrinum. Starvið Undirvísing og fyrisitingarligar uppgávur í sambandi við hana verða fyrst og fremst í skeiðum í støddfrøði og hagfrøði, sum eru í bachelorútbúgvingum í verkfrøði og lívfrøði. Undirvísing kann eisini koma upp á tal í øðrum evnum, sum umsøkjarin hevur førleika innan fyri. Væntað verður, at umsøkjarin kann luttaka í menning av møguligum nýggjum skeiðum og/ella útbúgvingartilboðum. Granskingin í starvinum verður í stóran mun tongd at serøki umsøkjarans. Tað er ynskiligt, at umsøkjarin kann vísa á møguleikar fyri samstarvi við onnur vísindaumhvørvi í Føroyum og uttanlands. Starvssetanin verður sum námslektari (fulltíðar undirvísingarstarv), adjunktur ella lektari sambært førleika og royndum umsøkjarans. Førleikar Umsøkjarar skulu í minsta lagi hava viðkomandi útbúgving á master stigi. Tað er ein fyrimunur, um umsøkjari hevur undirvísingarroyndir á universitetsstigi, dugir føroyskt og hevur málførleika í einum skandinaviskum máli og enskum. Umsóknin Við umsóknini skulu leggjast avrit av próvskjølum (ikki bert forsíður), CV, yvirlit yvir vísindaligar útgávur, lýsing av royndum og áhugamálum í gransking og undirvísing. Í mesta lagi 5 tær bestu útgávurnar kunnu leggjast við umsóknini. Setanargongd Starvið verður sett í samsvari við Reglugerð fyri størv á Fróðskaparsetri Føroya. Løn og starvstreytir eru sambært sáttmála millum Fíggjarmálaráðið og Akademikarafelag Føroya. Freist Umsóknarfreistin er 6. desember 2021. Miðað verður eftir at seta starvið skjótast gjørligt. Nærri upplýsingar Umsøkjarar eru vælkomnir at seta seg í samband við Hans Paula Joensen, hanspj @ setur. fo, dekan á Náttúruvísindadeildini. Upplýsingar um Fróðskaparsetur Føroya eru á www. setur. fo. Um Fróðskaparsetrið Fróðskaparsetur Føroya er Føroya týdningarmesti hægri útbúgvingar- og granskingarstovnur. Virksemið á Fróðskaparsetrinum er gransking og granskingargrundað undirvísing, har samvirkan millum hesi bæði hevur til endamáls at tæna skiftandi tørvum og raðfestingum í føroyska samfelagnum og umhvørvinum um okkara leiðir. Á Fróðskaparsetrinum eru umleið 100 undirvísarar og granskarar, eini 60 starvsfólk í fyrisitingini og okkurt um 1000 lesandi. Fróðskaparsetrið fevnir um fimm deildir og eina miðfyrisiting. Í øllum okkara virki er tað okkara skylda at veita javnbjóðis møguleikar, virka fyri inklusión og at stimbra trivnaðin hjá okkara lesandi og starvsfólki í einum umhvørvi, har øll kunnu mennast.